stanford-oval/wikipedia huggingface dataset:
התנועה לאיחוד גאורגיה

| --- | --- |
 מדינה:  גאורגיה
 מייסד:  איראקלי אוכרואשווילי
 תקופת הפעילות:  2007–הווה (כ־17 שנים) 
 התמזגה לתוך:  המועצה הלאומית
 
התנועה לאיחוד גאורגיה (בגאורגית: მოძრაობა ერთიანი საქართველოსთვის) היא מפלגה לא-רשומה בגאורגיה, שנוסדה על ידי שר ההגנה לשעבר של גאורגיה, איראקלי אוכרואשווילי, ב-27 בספטמבר 2007.
זו מפלגת אופוזיציה לנשיא מיכאיל סאקשווילי. ראש המפלגה, אוכרואשווילי נעצר יום לאחר ההכרזה על המפלגה, ב-28 בספטמבר 2007. מעצרו הביא להתארגנות של הפגנות אנטי ממשלתיות, ובסופו של דבר להכרזה של הנשיא על הקמת הבחירות.
הערות שוליים

↑  אליזבא אוון ומולי קורסו, גאורגיה: הנשיא בשקט, כאשר מפלגת אופוזיציה חשובה נוסדת, 27.9.2007, (באנגלית)
ערך זה הוא קצרמרבנושא גאורגיה. אתם מוזמנים לתרום לוויקיפדיה ו.
ה'של"ג

ה'של"ג (5,333) ובקיצור של"ג – היא שנה עברית  אשר החלה ביום א' בתשרי, אור ל-8 בספטמבר 1572 (לפי הלוח היוליאני, שהיה נהוג אז), והסתיימה ביום כ"ט באלול, 28 באוגוסט 1573.
המולד של תשרי חל ביום ראשון, 20 שעות ו-128 חלקים. לפיכך זו שנה מסוג בשה. איננה מעוברת, ואורכה 355 ימים.
זו שנה שישית לשמיטה, ושנת 13 במחזור העיבור ה-281. תקופת ניסן שבשנה זו היא תחילת שנת 13 (סימנה יגלהא) במחזור השמש ה-191.
שנה זו היא שנת 1,504 לחורבן הבית, ושנת 1,884 לשטרות.
לוח שנה > מאפייני לוח השנה

שנה מסוג בשה, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
היסטוריה של עם ישראל
וולטר מדוק

וולטר ג'רמיה מדוק (באנגלית: Walter Jeremiah Maddock;‏ 13 בספטמבר 1880 –  25 בינואר 1951) היה פוליטיקאי אמריקאי מדקוטה הצפונית, איש הליגה הבלתי-מפלגתית, במסגרת המפלגה הרפובליקנית, ולאחר מכן המפלגה הדמוקרטית, שכיהן כחבר בית הנבחרים של דקוטה הצפונית בשנים 1915–1923, כסגן מושל המדינה ה-14 מינואר 1925 ועד אוגוסט 1928, ומאז ועד ינואר 1929 כיהן מתוקף תפקידו כסגן המושל כמושל דקוטה הצפונית ה-15 במקומו של המושל ארתור סורלי שנפטר בעת כהונתו.
ראשית חייו

וולטר מדוק נולד בגרנד פורקס שבטריטוריית דקוטה. הוא למד בקולג' לעסקים הצפון-מערבי שבדקוטה הצפונית. ב-1906 הוא נשא לאישה את מרגריט טירני, ולשניים נולדו חמישה ילדים.
קריירה

מעורבותו הראשונה של מדוק בפוליטיקה הייתה כאשר הוא היה אחד ממייסדי הליגה הבלתי-מפלגתית. בשנים 1915–1923 הוא היה חבר בית הנבחרים של דקוטה הצפונית. ב-1925 הוא נבחר כסגן מושל המדינה, ועם פטירתו של המושל ארתור סורלי ב-28 באוגוסט 1928 הוא הושבע במקומו כמושל דקוטה הצפונית. הוא כיהן כמושל עד לתום תקופת כהונתו המתוכננת של סורלי, וביקש להיבחר לתקופת כהונה נוספת בזכות עצמו, אך נוצח על ידי ג'ורג' שייפר. בבחירות של 1928 הוא נקט בצעד יוצא דופן כאשר עבר משורות המפלגה הרפובליקנית אל המפלגה הדמוקרטית.
לאחר הפסדו בבחירות, שב מדוק לעסוק בחוואות, והיה פעיל בארגון הקואופרטיבים החקלאיים. הוא היה תומך נלהב של הליגה הבלתי-מפלגתית, וגם תמך בתעשיות בבעלות המדינה, כולל בנק דקוטה הצפונית וממגורת הדגנים המדינתית. ב-1933 הוא היה למנהל בכיר במנהל התיאום החקלאי האזורי. בשנים 1937 ועד פרישתו ב-1950, הוא שימש כראש משרד ניהול הביטחונות החקלאיים של דקוטה הצפונית.
מותו

וולטר מדוק נפטר בביסמרק, בירת דקוטה הצפונית ב-25 בינואר 1951. הוא נטמן בבית הקברות סנט מרי שבעיר.
לקריאה נוספת

Sobel, Robert, and John Raimo, eds. Biographical Directory of the Governors of the United States, 1789–1978, Vol. 3, Westport, Conn.; Meckler Books, 1978, pp. 1179-1180.
ויט (הסרת שיער)

| --- | --- |

 נתונים כלליים
 סוג:  הסרת שיער
 תקופת הפעילות:  1919–הווה (כ־105 שנים)
 בעלות:  רקיט בנקיזר
  
 www.veet.com
 
ויט (באנגלית: Veet), לשעבר ניט (Neet) ואימק (Immac), הוא מותג קנדי של מוצרים כימיים להסרת שיער הנמכרים ברחבי העולם ומיוצרים על ידי חברת רקיט בנקיזר. קרמים, מוסים, ג'לים ושעווה להסרת שיער מיוצרים תחת מותג זה. בעבר מוצרי החברה נמכרו תחת השמות "ניט" ו"אימק".
מוצרי הסרת השיער של ויט מכילים חומצה תיוגליקולית ואשלגן הידרוקסידי. מרכיבים אלה מגיבים ליצירת החומר הכימי אשלגן תיוגליקולט, אשר לדברי החברה מגביר את נשירת השיער. התוצאה היא שבירת קשרי הדיסולפיד של מולקולות הקרטין בשיער. הדבר מפחית את מאמץ המתיחה של הקרטין בצורה כה רבה עד שניתן לנגב את השיער מהעור.
היסטוריה

מוצר הסרת השיער, שבעבר נקרא "ניט" (Neet), יוצר על ידי חברת התרופות "חניבעל" ונרשם כסימן מסחרי ב-1919 בקנדה וב-1922 בארצות הברית. בהמשך הסימן המסחרי של ניט נלקח על ידי התאגיד האמריקאי למוצרי בית (אנ'), בשנת 1958. לאחר מכן המותג ניט הועבר למחזיקתו הנוכחי, חברת רקיט בנקיזר, שנקראה אז "Reckitt & Colman (Overseas) Ltd.".
השם ויט נקבע בשנת 1922 בבריטניה, מקורו במילה vite שפירושה "מהר" בצרפתית. השם שימש בחלק ממדינות אירופה, אך לא נעשה בו שימוש אוניברסלי. לדוגמה, בעוד שהמוצר נמכר בשם "ויט" בצרפת, בקנדה ובארצות הברית הוא נמכר כ"ניט" עד שנת 2002, כאשר השם "ויט" שימש לראשונה באופן מסחרי באותן מדינות.
פרסום

בשנות ה-20, ויט (שנקרא אז "ניט") פורסם כמוצר ש"מהיר יותר מגילוח", כונה "הקרם המוכן-לשימוש להסרת שיער", ונמכר בתחילה תמורת כחמישים סנט בארצות הברית.
במסעות פרסום בשנים מאוחרות יותר היו משתמשים בסטודנטים באוניברסיטאות כדוברים למוצריהם. נעשה שימוש גם בפרשנות פוליטית, כמו מודעות "No More Bush" לאחר הבחירות לנשיאות ארצות הברית בשנת 2008.
חלק מהפרסומות של ויט היו שנויות במחלוקת. אתר מבחן למוצר בצרפת פגע בחלק מהמשתמשות בכך שטען כי המוצר "טוב לכוס" (good for the pussy). נציג של ויט התייחס למצב באומרו: "רצינו ליצור מסע פרסום שהיה קצת הומוריסטי ואיכותי...לא רצינו לזעזע, אבל אנחנו לא המומחים לכך". המנהל דיווח כי היו מספר תלונות על האתר, והוא הוסר במהרה כדי לא "להכתים את תדמיתו של המותג".
באפריל 2014 ויט פרסמה מספר פרסומות שנויות במחלוקת. הן התקבלו בצורה לא טובה ברחבי הרשתות החברתיות, ונמתחה ביקורת רבה על התיאור הלא-מנומס של נשים לא מגולחות כגבריות בפרסומות.
הערות שוליים

↑  "Veet". Reckitt Benckhiser. נבדק ב-15 ביולי 2011. {{cite web}}:  (עזרה)
↑  "Frequently Asked Questions". Veet. אורכב מ-המקור ב-18 בספטמבר 2012. נבדק ב-22 ביולי 2013. {{cite web}}:  (עזרה)
↑  "CANADIAN TRADE-MARK DATA - Neet". Canadian Intellectual Property Office. נבדק ב-15 ביולי 2011. {{cite web}}:  (עזרה)
↑  "Neet Trademark". United States Patent and Trademark Office.
↑  "Neet Registration Certificate". United States Patent and Trademark Office. נבדק ב-15 ביולי 2011. {{cite web}}:  (עזרה)
↑  "Case details for Trade Mark 428725 A". UK Intellectual Property Office. נבדק ב-15 ביולי 2011. {{cite web}}:  (עזרה)
↑  April, Mo. "The 1950s-ad for Veet depilatory". Flickr. נבדק ב-15 ביולי 2011. {{cite web}}:  (עזרה)
↑  "TARR Status of Veet". United States Patent and Trademark Office. נבדק ב-15 ביולי 2011. {{cite web}}:  (עזרה)
↑  Melange, CharmaineZoe (1925). "Vintage Advertisement for Neet". Flickr. נבדק ב-15 ביולי 2011. {{cite web}}:  (עזרה)
↑  "Veet gives valuable tips on hair removal techniques". The New Straits Times Press (Malaysia). 8 במרץ 2011. נבדק ב-15 ביולי 2011. {{cite web}}:  (עזרה)
↑  "Veet celebrates no more Bush". UTalkMarketing.com. נבדק ב-15 ביולי 2011. {{cite web}}:  (עזרה)
↑  Misfits, Anais (3 במאי 2011). ""MonMinouToutDoux.com" de Veet, Natachatte passe le teste du matou..." (בצרפתית). Anais' Misfits. נבדק ב-15 ביולי 2011. {{cite web}}:  (עזרה)
↑  "French pussycat waxing ad outrages". SkyNews.com.au. 7 במאי 2011. נבדק ב-15 ביולי 2011. {{cite web}}:  (עזרה)
↑  Higbee, Jonathan. "Veet Pulls Controversial Ad Labeled As Homophobic, Transphobic". Instinct Magazine.com. נבדק ב-27 בנובמבר 2014. {{cite web}}:  (עזרה)
הוועדה לביטחון המדינה (בולגריה)

| --- | --- |

 מידע כללי
 מדינה:  בולגריה 
 תאריך הקמה:  1925
 תאריך פירוק:  1990
 מטה מרכזי:  סופיה 
 
הוועדה לביטחון המדינה (בבולגרית: Комитет за държавна сигурност או בקיצור ДС) היה השירות החשאי, (המקביל לקג"ב בברית המועצות) של בולגריה, מ-1925 ועד 1990. בתקופת הרפובליקה העממית הבולגרית שימש הארגון כזרוע מרכזית לרדיפת מתנגדי המשטר ואף קיבל הנחיות מהק.ג.ב..
משימות

'בולגריזציה' כפויה על המיעוטים הפומקים והטורקים בהנחייתו של טודור ז'יבקוב.
רציחתו של הסופר הגולה גאורגי מרקוב.
ניסיון לרצח העיתונאי ולדימיר קוסטוב.
ישנן הערכות הקושרות את הד"ס לניסיון ההתנקשות באפיפיור יוחנן פאולוס השני ב-1981.
מבנה וארגון

המינהל הראשי הראשון - ביון חוץ. ב-1990 ירש אותה שירות הביון הממלכתי של בולגריה.
המינהל הראשי השני - ביטחון פנים וסיכול ריגול. ב-1990 הפכה להסוכנות לביטחון לאומי של בולגריה.
המינהל השלישי - סיכול ריגול בצבא
המינהל הרביעי - עד 1968 עסק במבצעים טכניים, החל מ-1986 הוצב למאבק בפשעי כלכלה
המינהל החמישי - אבטחת אישים. כיום מחליף אותו שירות האבטחה הלאומי של בולגריה.
המינהל השישי - עסק בבילוש ומעקב פוליטי. בימינו מבצע את הפעילות המינהל הראשי למאבק בפשע המאורגן של בולגריה.
מחלקה 1 - פיקוח על האינטליגנציה: סופרים ומדענים
מחלקה 2 - פיקוח על סטודנטים
מחלקה 3 - פיקוח על הדתות
מחלקה 4 - פיקוח על הטורקים והלאומנים המקדונים(אבל המחלקה הרביעית העמידה לדין גם לאומנים בולגרים שרצו שהרפובליקה העממית של בולגריה תוביל מדיניות פעילה יותר בשאלת המקדונית, תוך התנגדות ללחץ הסובייטי לטובת יוגוסלביה, ולפני השיקום החלקי של הלאומיות הבולגרית בשאלת המקדונית ב-1963 - ואלה הטוענים, שהאוכלוסייה הסלאבית המקומית של מקדוניה היא בולגרית)
מחלקה 5 - פיקוח על המפלגות הפוליטיות
מחלקה 6 - מאבק נגד מתנגדי הקומוניזם
מחלקה 7 - ניתוח מידע
השירות (המינהל) המרכזי לניתוח מידע
ראשי הוועדה

דימו דיצ'ב (1944–1949)
איוואן רייקוב (1949–1951)
גאורגי קומבאלייב (1952–1960)
אנגל סולאקוב (1965–1969)
מירצ'ו ספאסוב (1963–1973)
גריגור שופוב (1970–1990)
הערות שוליים

↑  Белким се бяха гръмнали, Иво Беров
↑  БКП и загубата на стратегическа инициатива по македонския въпрос
ה'של"ד

ה'של"ד (5,334) ובקיצור של"ד – היא שנה עברית  אשר החלה ביום א' בתשרי, אור ל-29 באוגוסט 1573 (לפי הלוח היוליאני, שהיה נהוג אז), והסתיימה ביום כ"ט באלול, 15 בספטמבר 1574.
המולד של תשרי חל ביום שישי, 4 שעות ו-1004 חלקים. לפיכך זו שנה מסוג זחג. היא מעוברת, ואורכה 383 ימים.
זו שנת שמיטה, ושנת 14 במחזור העיבור ה-281. תקופת ניסן שבשנה זו היא תחילת שנת 14 (סימנה ידלוז) במחזור השמש ה-191.
שנה זו היא שנת 1,505 לחורבן הבית, ושנת 1,885 לשטרות.
נפטרו

כ"א בחשוון – רבי דוד בן זמרא (הרדב"ז), פוסק הלכה, ראש ישיבה, אב בית דין. מנהיגה של יהדות מצרים, ובסוף ימיו בצפת.
י"ב בכסלו – רבי שלמה לוריא, מגדולי פוסקי ההלכה ופרשני התלמוד בפולין, הידוע בכינויו מהרש"ל. (נולד בה'רע"א)
לוח שנה > מאפייני לוח השנה

שנה מסוג זחג, ובה 383 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "חסרה": שבה חשוון וכסלו בני 29 יום כל אחד
י"ג באדר ב' חל בשבת, ולכן תענית אסתר מוקדמת ליום חמישי י"א באדר ב'.
היסטוריה של עם ישראל
וינה הצעירה

הוגו פון הופמנסתאל
"וינה הצעירה" (Jung-Wien) הייתה תנועה רוחנית-ספרותית שפעלה בעיר וינה, בירת האימפריה האוסטרו-הונגרית, בעשורים האחרונים של המאה ה-19 וב"מפנה המאות", בין השנים 1890 ו-1914.
בקבוצת "וינה הצעירה" נקבצו טובי המשוררים וסופרים האוסטרים, והתנועה פעלה עד מלחמת העולם הראשונה. בין הבולטים שבחברי "וינה הצעירה" היו המשוררים ריינר מריה רילקה והוגו פון הופמנסתאל, המספרים ריכרד בר-הופמן, ארתור שניצלר, פטר אלטנברג ושטפן צווייג, וכן עיתונאים-הוגים כקרל קראוס.
התנועה הולידה הלכי רוח וזרמים ספרותיים שהתייחדו בנאו-רומנטיות, בשירה לירית בעלת הלך רוח קדורני, באסתטיזם קיצוני, ואפילו באימפרסיוניזם. התנועה צמחה על רקע הרגשת החידלון, סוף התקופה, האופיינית ל"מפנה המאות" באימפריה המתפוררת.
תנועת "וינה הצעירה" נטלה את שמה וחלק ממטרותיה מתנועת "גרמניה הצעירה", תנועה ליברלית של אנשי רוח ויוצרים, שקמה בגרמניה, באמצע המאה התשע עשרה, ברוחה של המהפכה הצרפתית.
| --- | --- |
בקרת זהויות :  NLI: 987007554209005171  BnF: cb14568576c (data)  GND: 4139204-8  LCCN: sh2006003513  NKC: ko2010599371  RERO: 02-A028081729  SUDOC: 110478908  VIAF: 193970490   WorldCat (עם VIAF): 193970490
ויזנה

| --- | --- |
סמל ויזנהסמל ויזנה
הרחוב בוויזנה בו היו ממוקמים בית הכנסת, החדר ובית הספר העברי "תרבות". צולם באוגוסט 2000
הרחוב בוויזנה בו היו ממוקמים בית הכנסת, החדר ובית הספר העברי "תרבות". צולם באוגוסט 2000
 מדינה:  פולין פולין
 פרובינציה:  פודלסיה פודלסיה
 מחוז:  ביאליסטוק
 גמינה:  לומז'ה
 תאריך ייסוד:  1113 (נזכרת לראשונה)
 אוכלוסייה:  ‏
  ‑ בעיירה:  1,300
 קואורדינטות:  53°12′00″N 22°23′00″E﻿ / ﻿53.2°N 22.38333°E﻿ / 53.2; 22.38333 
 אזור זמן:  UTC+1
 http://www.wizna.pl
  מפת מיקום  מפה מפורטת   (למפת פולין מוגדלת) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיויזנה(למפת פולין רגילה) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיויזנה(למפת פרובינציית פודלסיה רגילה) ביאליסטוק סובאלק לומז'ה אוגוסטוב ביילסק פודלסקי  רוסיה - קלינינגרד  לו. ורמיה-מזוריה בלארוס ליטא מזוביהויזנה(למפת פרובינציית פודלסיה מוגדלת) ביאליסטוק סובאלק לומז'ה אוגוסטוב ביילסק פודלסקי  רוסיה - קלינינגרד  לובלין ורמיה-מזוריה בלארוס ליטא מזוביהויזנה  he tabBackground:;tabBorder:#aaa;defaultTab:0;
חברי החלוץ בוויזנה - 1925
בית הספר העברי "תרבות" בוויזנה - שנות ה-30
ויזנה (בפולנית: Wizna) היא עיירה בפולין בנפת לומז'ה במחוז ביאליסטוק.
העיירה ויזנה שוכנת על הגדה המערבית של הנהר נארב, מדרום לשפך הנהר בייבז'ה, כ-21 ק"מ מזרחית ללומז'ה. העיירה נזכרת לראשונה במקורות בשנת 1113.
היהודים בוויזנה

לא ברור מתי החלו יהודים להתיישב בעיירה. רוב האוכלוסייה היהודית חייתה סביב ה"רינק" (כיכר השוק) וברחובות הסמוכים. מספר קטן של יהודים חיו בכפרי הסביבה. בשנת 1765 חיו בוויזנה כ-16 משפחות יהודיות (כ-75 נפשות). בשנת 1857 חיו בוויזנה 492 יהודים מתוך כלל האוכלוסייה שמנתה 1861. בשנת 1921 מנו היהודים 714 נפשות מתוך 2,670 תושבים. היהודים עסקו במסחר זעיר, במלאכה ובמתן שירותים. בעיירה פעל בנק יהודי קואופרטיבי. בכפר ויטקובו, הצמוד לצפונה של ויזנה על גדות הנהר נארב, חיו משפחות של יהודים שעסקו בחקלאות ובדייג. ידוע שאחת מהמשפחות היהודיות בוויטקובו, משפחת גוסטקובסקי, אף הפעילה מעבורת על נהר הנארב במאה השנים שקדמו להקמת הגשר על הדרך שהובילה מלומז'ה לביאליסטוק. הסופר אורקה נחלניק, בעברו איש העולם התחתון היהודי, נולד וגדל בוויזנה למשפחת פרברוביץ' האמידה והמכובדת שסחרה בתבואות ובדגנים והפעילה טחנת קמח. ספריו וסיפוריו של אורקה נחלניק ראו אור במספר שפות וחלקם אף הומחזו והתפרסמו כסיפורים בהמשכים בעיתונות יידית בפולין ובארצות הברית בשנות ה-30 של המאה ה-20.
היהודים בוויזנה > פעילות ציונית בוויזנה

בשנות העשרים של המאה ה-20 פעלו בוויזנה מפלגות ציוניות, נפתח בית הספר העברי "תרבות" ופעלו בה תנועות נוער ציוניות: השומר הצעיר והחלוץ. יהודים מויזנה היגרו לארצות הברית וארצות הגירה אחרות במאה ה-19, לפני מלחמת העולם הראשונה ואחריה. קבוצות של חניכי תנועות הנוער הציוניות עלו לארץ ישראל בשנים שבין מלחמות העולם והצטרפו לגרעינים שהקימו את הקיבוצים רמת הכובש, יגור, גבעת השלושה, כפר מנחם, עברון וגבת. כמו כן התיישבו יוצאי ויזנה בראשון לציון, תל אביב, חיפה, ירושלים, כפר סבא, כפר סירקין, קריית חיים, פתח-תקוה, רמת גן, חולון, גני הדר, רמת צבי, תל מונד, נהריה ועוד.
היהודים בוויזנה > יהודי ויזנה בתקופת השואה

בקרבות בין ברית המועצות וגרמניה בשנת 1941 הופגזה ויזנה ורוב הבתים בסביבות הרינק נהרסו. בסוף חודש יוני 1941 נרצחו בוויזנה 15 יהודים, ובראשית חודש יולי נרצחה קבוצה שנייה של 15 יהודים. ביולי 1941 גורשו רוב היהודים מוויזנה לעיירה ידוובנה הסמוכה ומיעוטם לגטו לומז'ה. כ-200 מיהודי ויזנה וכ-1,400 מיהודי ידוובנה נספו באסם תבואה שהוצת על ידי פולנים תושבי ידוובנה. הרצח מתועד לפרטיו על ידי יאן תומאש גרוס בספרו "שכנים: השמדתה של הקהילה היהודית בידוובנה שבפולין", שהתפרסם לראשונה בפולנית בשנת 2000 ולאחר מכן תורגם לאנגלית ולעברית.
וולטר מתאו

| --- | --- |

וולטר מתאו, 1963
 לידה:  1 באוקטובר 1920 ניו יורק, ארצות הברית 
 פטירה:  1 ביולי 2000 (בגיל 79) סנטה מוניקה, ארצות הברית 
 מקום קבורה:  בית הקברות ווסטווד וילג' 
 שם לידה:  Walter John Matthow 
 סוגה מועדפת:  מערבון, סרט קומדיה 
 מדינה:  ארצות הברית 
 תקופת הפעילות:  מ-1947 
 מקום לימודים:  ניו סקול  תיכון סיוורד 
 בן או בת זוג:  Carol Grace (1959–2000) 
 צאצאים:  צ'ארלס מתאו 
 פרסים והוקרה:  פרס אוסקר לשחקן המשנה הטוב ביותר (1966)  פרס טוני לשחקן הטוב ביותר במחזה (1965)  פרס טוני לשחקן הטוב ביותר במחזה (1962)  פרס באפט"א לשחקן הטוב ביותר  כוכב בשדרת הכוכבים בהוליווד 
 פרופיל ב-IMDb
 חתימה:   
 
וולטר מתאו ב"הלו, דולי", 1969
וולטר מתאו (באנגלית: Walter Matthau;‏ 1 באוקטובר 1920 - 1 ביולי 2000) היה קומיקאי ושחקן קולנוע יהודי אמריקאי שהיה ידוע בגילום דמויות נרגנות, ציניות וגסות רוח.
ביוגרפיה

נולד בשם וולטר ג'ון מת'הו (Walter John Matthow) בניו יורק להורים יהודים. אמו הייתה תופרת ואביו נטש את הבית בהיותו פעוט ומתאו נדרש לעבוד בעבודות שונות עוד בהיותו נער, כולל עבודה בתיאטרון היידי. במלחמת העולם השנייה שרת בחיל האוויר האמריקני כמצפין רדיו במפציצים כבדים באירופה והגיע לדרגת רב-סמל ראשון, עם שישה עיטורי לחימה.
בסוף שנות הארבעים החל לשחק בברודוויי ומילא שם מספר תפקידים בהצלחה מרובה. בגלל מראהו החריג - גבוה, מרושל, ומעט גס הליכות - לא לוהק מעולם לתפקידים ראשיים רומנטיים ובכל סרטיו הראשונים גילם בעיקר נבל, כמו ב"קינג קריאול" (1958) ו"חידון בחרוזים" משנת 1963. ב-1960 שיחק בסרט "זרים כשאנו נפגשים" לצידו של קירק דאגלס.
ב-1965 שיחק בסרט "מיראז` לצידו של גרגורי פק.
ההצלחה האמיתית הגיעה בשלב מאוחר יותר, כאשר לוהק לתפקיד הראשי במחזה המצליח של ניל סיימון "הזוג המוזר" בשנת 1965 ושנה מאוחר יותר כעורך דין נכלולי מול ג'ק למון ב"הפרקליט, הגיס והכיס" ("The Fortune Cookie") של בילי ויילדר, תפקיד שזיכה אותו בפרס אוסקר לשחקן המשנה הטוב ביותר. סרט זה היה גם תחילתה של ידידות ארוכת שנים בין השניים, ששיחקו ביחד בעוד תשעה סרטים, שהבולטים ביניהם הם "הזוג המוזר" ו"הזוג המוזר 2" וכן "זקנים חסרי מנוח" וסרט ההמשך שלו "משתגעים על אהבה". ב-1971 שיחק בסרט מלון פלאזה בשלושה תפקידים שונים. ב-1968 שיחק בתפקיד הראשי בסרט "פרח הקקטוס" לצידם של גולדי הון ואינגריד ברגמן.
ב- 1972 שיחק בסרט "פיט וטילי" לצדה של קרול ברנט.
ב-1974 השתתף בתפקיד ראשי בסרט "חטיפת פלהם 123". ב-1975 שיחק בסרט "צמד בכותרות, ב-1980 שיחק בסרט "פיקדון קטן" וב-"משחקי ריגול". ב-1981 שיחק בסרטו האחרון של בילי ויילדר - "חברים, חברים, אבל...". ב-1995 שיחק בסרט נבל העשב. ב-1996 שיחק בסרט "אני לא רפפורט". ב-1997 שיחק בסרט "קומדיה בלב ים" לצידו של ג'ק למון.
אף שמתאו היה כוכב בסרטים רבים, מספר סרטים בהם הפגין יכולת משחק מרשימה (כמו "הפירטים" של רומן פולנסקי משנת 1986), מצביעים על בזבוז מסוים של כישרונו. במאים רבים ליהקו אותו לתפקיד מתוך תקווה כי האפקט הקומי ייווצר בזכות הופעתו ומראהו המיוחד, בלי למצות את יכולותיו הנוספות.
הרגלי חייו הפרועים, שכללו עישון כבד, אכילה גסה והימורים, הובילו בערוב ימיו לערעור בריאותו, כאשר נאלץ לעבור ניתוח מעקפים ולקה מספר פעמים בדלקת ריאות. למתאו נולדו שני ילדים מנישואיו לגרייס ג'ונסון וילד נוסף מאשתו השנייה, קרול מרקוס.
ה'של"א

ה'של"א (5,331) ובקיצור של"א – היא שנה עברית  אשר החלה ביום א' בתשרי, אור ל-31 באוגוסט 1570 (לפי הלוח היוליאני, שהיה נהוג אז), והסתיימה ביום כ"ט באלול, 19 בספטמבר 1571.
המולד של תשרי חל ביום חמישי, 13 שעות ו-823 חלקים. לפיכך זו שנה מסוג השג. היא מעוברת, ואורכה 385 ימים.
זו שנה רביעית לשמיטה, ושנת 11 במחזור העיבור ה-281. תקופת ניסן שבשנה זו היא תחילת שנת 11 (סימנה יאיבא) במחזור השמש ה-191.
שנה זו היא שנת 1,502 לחורבן הבית, ושנת 1,882 לשטרות.
נולדו

כ"ח בניסן - הרב יהודה אריה ממודנה, רב, דרשן, סופר ומשורר יהודי-איטלקי.
לוח שנה > מאפייני לוח השנה

שנה מסוג השג, ובה 385 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "שלמה": שבה חשוון וכסלו בני 30 יום כל אחד.
ג' בתשרי חל בשבת, ולכן צום גדליה נדחה ליום ראשון ד' בתשרי.
י"ג באדר ב' חל בשבת, ולכן תענית אסתר מוקדמת ליום חמישי י"א באדר ב'.
היסטוריה של עם ישראל
ויזקיד

| --- | --- |

 לידה:  16 ביולי 1990 (בן 34) לאגוס, ניגריה 
 שם לידה:  Ayodeji Ibrahim Balogun 
 מוקד פעילות:  ניגריה 
 תקופת הפעילות:  מ-2001 
 מקום לימודים:  אוניברסיטת המדינה של לאגוס 
 סוגה:  אפרוביטס 
 שפה מועדפת:  אנגלית, פידג'ין ניגרי 
 חברת תקליטים:  RCA רקורדס, Starboy Entertainment 
 מספר צאצאים:  3 
 פרסים והוקרה:  פרסי ECHO (2017)  פרס המוזיקה של Soul Train  פרס NAACP Image  פרסי המוזיקה של All Africa  פרסי מובו  פרס המוזיקה של בילבורד  פרסי המוזיקה של MTV אירופה  פרס גראמי  פרסי הבידור האפריקאי בארצות הברית 
 mercuryhd.com/pets/
 
איודג'י איברהים באלוגון (באנגלית: Ayodeji Ibrahim Balogun; נולד ב-16 ביולי 1990), הידוע בשם הבמה ויזקיד (Wizkid), הוא זמר ופזמונאי ניגרי.
ביוגרפיה

ויזקיד החל להקליט מוזיקה בגיל 11. הוא הוציא אלבום משותף עם "הגלוריוס פייב", הרכב שהוא ושניים מחבריו הקימו. ב-2009, הוא חתם על חוזה הקלטות עם Empire Mates Entertainment. מאוחר יותר, עלה לאור הזרקורים כשהוציא את הסינגל המוביל מאלבום הבכורה שלו, "Holla at Your Boy", מ-2011. האלבום יצא ב-12 ביוני 2011, וזכה בפרסי הבידור של ניגריה 2011 בקטגוריית אלבום השנה.
בספטמבר 2014 יצא אלבום האולפן השני שלו, Ayo. האלבום נתמך על ידי שישה סינגלים, בהם הסינגל המוביל "Jaiye Jaiye", שזיכה אותו במועמדות לקליפ השנה בפרסי הבידור של ניגריה 2014. לאחר צאת האלבום, ויזקיד עזב את EME בתום החוזה שלו. ב-2016, ויזקיד זכה להכרה בינלאומית בעקבות שיתוף הפעולה שלו עם דרייק בלהיט "One Dance", שהגיע למקום הראשון במצעד הבילבורד הוט 100 ולראש המצעדים ב-14 מדינות נוספות. השיר שבר מספר שיאים, שהפכו את ויזקיד לאמן האפרוביטס הראשון שהופיע בגינס שיאי עולם.
במרץ 2017 חתם ויזקיד על חוזה הקלטות ב-RCA רקורדס והוציא את אלבום האולפן השלישי שלו, Other Side. בין הסינגלים שיצאו מהאלבום נמנה הלהיט "Come Closer" בהשתתפות דרייק. בשנת 2018, הופיע בשיר "Checklist" של נורמני וקלווין האריס, שהגיע למקום הראשון במצעד המכירות הדיגיטלי העולמי של בילבורד. שנה לאחר מכן, השתתף בשירה של ביונסה, "Brown Skin Girl" מתוך The Lion King: The Gift, שהגיע גם הוא למקום הראשון במצעד, וזיכה אותו בפרס גראמי לווידאו קליפ הטוב ביותר בטקס פרסי גראמי ה-63.
באוקטובר 2020 יצא אלבומו הרביעי, Made in Lagos, שזכה להצלחה מסחרית ולשבחים, והגיע למקום הראשון במצעד אלבומי העולם של בילבורד. מתוך האלבום יצא הסינגל "Essence" בהשתתפות טמס. ב-2021, בזכות רמיקס בהשתתפות הזמר הקנדי ג'סטין ביבר, הגיע למקום התשיעי במצעד הבילבורד הוט 100, והפך לשירו השני בעשירייה הפותחת במצעד. השיר אף הועמד לפרס גראמי בקטגוריית "ביצוע מוזיקת העולם הטוב ביותר".
דיסקוגרפיה > אלבומי אולפן

2011: Superstar
2014: Ayo
2017: Sounds from the Other Side
2020: Made in Lagos
2022: More Love, Less Ego
הערות שוליים

↑  Akan, Joey (23 ביולי 2015). "15 most important events of Wizkid's career". Pulse. ארכיון מ-1 באפריל 2017. נבדק ב-1 באפריל 2017. {{cite web}}:  (עזרה)
↑  "10 Greatest Achievements of Wizkid You Should Know About". The Guardian Nigeria News - Nigeria and World News. 2019-07-16. נבדק ב-2021-10-24.
↑  Platon, Adelle (1 במרץ 2017). "WizKid Signs Multi-Album Deal With RCA Records/Sony Music International: Exclusive". Billboard. ארכיון מ-12 במרץ 2017. נבדק ב-11 במרץ 2017. {{cite web}}:  (עזרה)
↑  "Wizkid, Burna Boy Becomes Latest African To Bag The Grammy Awards". 9jainsider.com. 14 במרץ 2021. נבדק ב-2021-03-15. {{cite web}}:  (עזרה)
↑  "Top 10 Most Streamed Nigerian Artistes of all-time on Spotify". Mp3bullet. 15 בפברואר 2021. נבדק ב-17 בפברואר 2021. {{cite web}}:  (עזרה)
↑  "Listen to WizKid's new album Made in Lagos". Pitchfork. נבדק ב-30 באוקטובר 2020. {{cite web}}:  (עזרה)
↑  "Wizkid's 'Made in Lagos' hits No. 1 on Billboard world album chart". Punch Newspapers. 2021-08-24. נבדק ב-2021-08-28.
↑  "Wizkid's 'Essence' Enters Hot 100". Billboard. 15 ביולי 2021. נבדק ב-18 ביולי 2021. {{cite web}}:  (עזרה)
| 0 | 1 | 2 |
| --- | --- | --- |
| הקודם: 2015: טנזניה דיימונד 2020: דרום אפריקה מאסטר KG | פרס המוזיקה של MTV אירופה למופע האפריקאי הטוב ביותר   2016: ניגריה ויזקיד  2021: ניגריה ויזקיד  | הבא: 2017: דוידו  2022: ניגריה בורנה בוי |
| --- | --- |
בקרת זהויות :  ISNI: 0000 0004 6274 3520  MusicBrainz: efc5d365-a448-4e2f-9b5f-4a7c84be725c  VIAF: 164149485958893422138   WorldCat (עם VIAF): 164149485958893422138
ה'של"ב

ה'של"ב (5,332) ובקיצור של"ב – היא שנה עברית  אשר החלה ביום א' בתשרי, אור ל-20 בספטמבר 1571 (לפי הלוח היוליאני, שהיה נהוג אז), והסתיימה ביום כ"ט באלול, 7 בספטמבר 1572.
המולד של תשרי חל ביום רביעי, 11 שעות ו-332 חלקים. לפיכך זו שנה מסוג הכז. איננה מעוברת, ואורכה 354 ימים.
זו שנה חמישית לשמיטה, ושנת 12 במחזור העיבור ה-281. תקופת ניסן שבשנה זו היא תחילת שנת 12 (סימנה יביגז) במחזור השמש ה-191.
שנה זו היא שנת 1,503 לחורבן הבית, ושנת 1,883 לשטרות.
נפטרו

י"ח באייר – רבי משה איסרליש (הרמ"א), פוסק הלכה, ראש ישיבה, מקובל ופילוסוף בקראקא (קז'ימייז'), מחבר המפה על השולחן ערוך, שהפכה להיות מקור הפסיקה המרכזי ביהדות אשכנז.
ה' באב – רבי יצחק לוריא ("האר"י הקדוש"), מגדולי המקובלים בכל הדורות, וראש מקובלי צפת. פיתח זרם בקבלה הנקרא על שמו קבלת האר"י, שהשפיע עמוקות על מחשבת ישראל, ההלכה והמנהג. (נולד בה'רצ"ד)
רבי יוסף סאגיס, מקובל, ראש ישיבה ודיין בצפת.
לוח שנה > מאפייני לוח השנה

שנה מסוג הכז, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
ג' בתשרי חל בשבת, ולכן צום גדליה נדחה ליום ראשון ד' בתשרי.
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל